NORAKSTS

|  |  |
| --- | --- |
| 24.07.2025. | Nr.10/8 |

###### STARPGABALA STATUSA NOTEIKŠANA ZEMES VIENĪBĀM

**Atklāti balsojot: PAR – 15** (M.Buškevics, M.Daģis, U.Dūmiņš, M.Galkins, I.Konutis, V.Kudrjavceva, G.Kurlovičs, A.Pagors, A.Rāviņš, A.Rublis, R.Šlegelmilhs, M.Štāls, V.Švāns, K.Vaivods, R.Vectirāne), **PRET – nav**, **ATTURAS – nav**,

Zemes vienības Jelgavā, Strautu ceļā 29A, ar aptuveno platību 213 m2 (kadastra apzīmējums 0900 024 0589), Ceriņu ielā 9D, ar aptuveno platību 531 m2 (kadastra apzīmējums 0900 002 0871), 5.līnijā 21A, ar aptuveno platību 134 m2 (kadastra apzīmējums 0900 030 0365), Draudzības ielā 10H, ar aptuveno platību 574 m2 (kadastra apzīmējums 0900 003 0410) un Klijēnu ceļā 6H, ar aptuveno platību 837 m2 (kadastra apzīmējums 0900 032 0097) izvietojas uz zemes, par kuru zemes reformas normatīvo aktu noteiktajā kārtībā nav saņemti zemes pieprasījumi īpašuma tiesību atjaunošanai uz minētām teritorijām no kādreizējiem zemes īpašniekiem un viņu mantiniekiem. Minēto zemes vienību piederība 1940. gada 21. jūlijā nav konstatēta.

Pamatojoties uz Jelgavas pilsētas domes 2015. gada 29. janvāra lēmuma Nr. 2/7 “Zemes reformas pabeigšana Jelgavas pilsētā” pielikuma trešo sadaļu “Pašvaldībai piekritīgā zeme” zemes vienības Strautu ceļā 29A, Ceriņu ielā 9D, 5.līnijā 21A, Draudzības ielā 10H un Klijēnu ceļā 6H, Jelgavā, piekrīt Jelgavas valstspilsētas pašvaldībai un ir reģistrējamas Zemgales rajona tiesas zemesgrāmatā uz Jelgavas valstspilsētas pašvaldības vārda.

Saskaņā ar Jelgavas valstspilsētas pašvaldības Zemes lietu komisijas 2025. gada 25. marta lēmumu Nr. 3/3 “Zemes vienības Strautu ceļā 29A, Jelgavā atbilstība starpgabala statusam”, 2025. gada 22.maija lēmumiem Nr. 5/2 “Zemes vienības Ceriņu ielā 9D, Jelgavā atbilstība starpgabala statusam” un Nr. 5/3 “Zemes vienības 5.līnijā 21A, Jelgavā atbilstība starpgabala statusam”, 2025.gada 17.jūnija lēmumiem Nr. 6/1 “Zemes vienības Draudzības ielā 10H, Jelgavā atbilstība starpgabala statusam” un Nr. 6/2 “Zemes vienības Klijēnu ceļā 6H, Jelgavā atbilstība starpgabala statusam” minētās zemes vienības ir starpgabali.

Zemes vienības Strautu ceļā 29A, Ceriņu ielā 9D, 5.līnijā 21A, Draudzības ielā 10H un Klijēnu ceļā 6H, Jelgavā, nav izmantojamas pastāvīgi funkcionējošas apbūves veidošanai un nav iespējama to atsevišķa saimnieciska izmantošana.

Ievērojot minēto, saskaņā ar Pašvaldību likuma 4. panta pirmās daļas 15. punktu, Zemes ierīcības likuma 1. panta ceturto punktu, likuma “Par valsts un pašvaldību zemes īpašuma tiesībām un to nostiprināšanu zemesgrāmatā” 4.¹ panta otrās daļas 6. punktu, Jelgavas pilsētas pašvaldības 2017. gada 23. novembra saistošajiem noteikumiem Nr. 17-23 “Teritorijas izmantošanas un apbūves noteikumu un grafiskās daļas apstiprināšana” un pamatojoties uz Publiskas personas mantas atsavināšanas likuma 1. panta 11. punkta a) apakšpunktu,

**JELGAVAS VALSTSPILSĒTAS PAŠVALDĪBAS DOME NOLEMJ:**

Noteikt starpgabala statusu zemes vienībām:

1. Strautu ceļā 29A, Jelgavā (kadastra apzīmējums 0900 024 0589);
2. Ceriņu ielā 9D, Jelgavā (kadastra apzīmējums 0900 002 0871);
3. 5.līnijā 21A, Jelgavā (kadastra apzīmējums 0900 030 0365);
4. Draudzības ielā 10H, Jelgavā (kadastra apzīmējums 0900 003 0410);
5. Klijēnu ceļā 6H, Jelgavā (kadastra apzīmējums 0900 032 0097).

Domes priekšsēdētājs *(paraksts)* M.Daģis

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2025. gada 24. jūlijā